nibzard/narodne-novine-full-text-markdown huggingface dataset:
### NN 26/2019 (15.3.2019.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

Ministarstvo zdravstva

533

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11.,148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13., 69/13., 89/13., 151/13., 61/14., 94/14., 130/14, 152/14., 26/15., 34/15., 42/15., 53/15., 77/15., 90/15., 111/15. 128/15., 15/16. 45/16., 87/16., 94/16., 28/17., 28/17., 87/17., 110/17., 11/19. i 16/19.)

U točki I. mijenja se tekst pod rednim brojevima:

50. umjesto »Poliklinika Sunce, Zagreb, Trnjanska 108 – podružnica Varaždin, Zagrebačka 51«, treba stajati:

»50. Specijalna bolnica Agram, Trnjanska cesta 108 – podružnica Varaždin, Zagrebačka 51«.

66. umjesto »Poliklinika Sunce, Zagreb, Trnjanska 108 – podružnica Rijeka, Riva 8/IV.«, treba stajati:

»66. Specijalna bolnica Agram, Trnjanska cesta 108 – podružnica Rijeka, Riva 8/IV«.

122. umjesto »Poliklinika Sunce, Zagreb, Trnjanska 108 – podružnica Split, Varaždinska 54.«, treba stajati:

»122. Specijalna bolnica Agram, Trnjanska cesta 108 – podružnica Split, Varaždinska 54«.

II.

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-02/02

Urbroj: 534-03-1-1/4-19-9

Zagreb, 27. veljače 2019.

Ministar
 prof. dr. sc. Milan Kujundžić, dr. med., v. r.
### NN 27/2019 (20.3.2019.), Odluka o donošenju Programa zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice

VLADA REPUBLIKE HRVATSKE

549

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke V. stavka 1. Odluke o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj (»Narodne novine«, broj 60/18), Vlada Republike Hrvatske je na sjednici održanoj 15. ožujka 2019. godine donijela

ODLUKU

O DONOŠENJU PROGRAMA ZBRINJAVANJA STANOVNIKA ZGRADA I UKLANJANJA OSTATAKA PORUŠENIH OBITELJSKIH KUĆA I DRUGIH STAMBENIH ZGRADA KOJE SU UNIŠTENE ILI OŠTEĆENE ZBOG KLIZANJA TLA NA PODRUČJU HRVATSKE KOSTAJNICE

I.

Donosi se Program zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice, u tekstu koji je dostavilo Ministarstvo graditeljstva i prostornoga uređenja aktom, klase: 371-01/19-01/55, urbroja: 531-01-19-18, od 11. ožujka 2019. godine.

II.

Zadužuje se Ministarstvo graditeljstva i prostornoga uređenja da Program iz točke I. ove Odluke objavi na svojim internetskim stranicama.

III.

Zadužuje se Ministarstvo graditeljstva i prostornoga uređenja da, sukladno Odluci o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj, u roku od 3 mjeseca od dana stupanja na snagu ove Odluke, izradi i Vladi Republike Hrvatske dostavi program zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla i na drugim područjima u Republici Hrvatskoj.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/39

Urbroj: 50301-27/12-19-4

Zagreb, 15. ožujka 2019.

Predsjednik
 mr. sc. Andrej Plenković, v. r.
### NN 27/2019 (20.3.2019.), Odluka o davanju ovlaštenja Ministarstvu mora, prometa i infrastrukture za donošenje odluka o ukidanju statusa javnog dobra u općoj uporabi dijela javne ceste

VLADA REPUBLIKE HRVATSKE

550

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 5. stavkom 2. Zakona o cestama (»Narodne novine«, br. 84/11, 22/13, 54/13, 148/13 i 92/14), Vlada Republike Hrvatske je na sjednici održanoj 15. ožujka 2019. godine donijela

ODLUKU

O DAVANJU OVLAŠTENJA MINISTARSTVU MORA, PROMETA I INFRASTRUKTURE ZA DONOŠENJE ODLUKA O UKIDANJU STATUSA JAVNOG DOBRA U OPĆOJ UPORABI DIJELA JAVNE CESTE

I.

Ovlašćuje se Ministarstvo mora, prometa i infrastrukture za donošenje odluka o ukidanju statusa javnog dobra u općoj uporabi dijela javne ceste.

II.

Ministarstvo mora, prometa i infrastrukture donosi odluke iz točke I. ove Odluke u slučaju ispunjenja sljedećih uvjeta:

– kada je trajno prestala potreba korištenja dijela javne ceste

– kada je površina dijela javne ceste za kojim je prestala potreba korištenja manja od 1.500 m².

III.

Ministarstvo mora, prometa i infrastrukture prije donošenja odluka iz točke I. ove Odluke dužno je, od državnog tijela ili pravne osobe koja preuzima na upravljanje nekretninu nad kojom se ukida statusa javnog dobra u općoj uporabi, zatražiti prethodnu suglasnost za troškove upravljanja i održavanja navedene nekretnine na teret svoga financijskog plana.

Prethodna suglasnost iz stavka 1. ove točke mora sadržavati dokaz da su u financijskom planu državnog tijela ili pravne osobe, osigurana sredstava za troškove upravljanja i održavanja takvih nekretnina.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/83

Urbroj: 50301-27/25-19-2

Zagreb, 15. ožujka 2019.

Predsjednik
 mr. sc. Andrej Plenković, v. r.
### NN 27/2019 (20.3.2019.), Indeks potrošačkih cijena u veljači 2019.

Državni zavod za statistiku

560

Državni zavod za statistiku objavljuje

INDEKS

POTROŠAČKIH CIJENA U VELJAČI 2019.

Indeks potrošačkih cijena u veljači 2019. u odnosu na siječanj 2019. iznosi 100,2.

Klasa: 957-04/19-01/1

Urbroj: 555-06-05-19-6

Zagreb, 15. ožujka 2019.

Ravnatelj
 Marko Krištof, v. r.
### NN 27/2019 (20.3.2019.), Odluka o aktualnoj vrijednosti mirovine od 1. siječnja 2019.

Hrvatski zavod za mirovinsko osiguranje

563

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 14. ožujka 2019., donosi

ODLUKU

O AKTUALNOJ VRIJEDNOSTI MIROVINE
 OD 1. SIJEČNJA 2019.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2019. iznosi 66,35 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2019.

Klasa: 041-01/19-02/3

Urbroj: 341-99-01/01-19-4

Zagreb, 14. ožujka 2019.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 27/2019 (20.3.2019.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2019.

HRVATSKI ZAVOD ZA MIROVINSKO OSIGURANJE

565

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 14. ožujka 2019., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2019.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2019. iznosi 1.519,91 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2018. usklađuju se od 1. siječnja 2019. za 1,15 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2019.

Klasa: 041-01/19-02/3

Urbroj: 341-99-01/01-19-6

Zagreb, 14. ožujka 2019.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 27/2019 (20.3.2019.), Odluka o visini najniže mirovine hrvatskom branitelju iz Domovinskog rata za godinu 2019.

HRVATSKI ZAVOD ZA MIROVINSKO OSIGURANJE

566

Na temelju članka 49. stavka 5. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17 – u daljnjem tekstu: ZOHBDR) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 14. ožujka 2019., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2019.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2019. u svoti od 2.558,25 kn mjesečno.

Članak 2.

Hrvatskom branitelju iz Domovinskog rata, korisniku prijevremene starosne mirovine, starosne mirovine za dugogodišnjeg osiguranika, starosne ili invalidske mirovine, kao i korisniku obiteljske mirovine nakon smrti hrvatskog branitelja iz Domovinskog rata koji ispunjava uvjete za ostvarivanje prava na mirovinu prema ZOHBDR-u ili Zakonu o mirovinskom osiguranju, a mirovina mu je manja od najniže mirovine, određuje se najniža mirovina u svoti od 2558,25 kn i povećava prema članku 4. ove Odluke ako ispunjava uvjet iz članka 49. stavka 4. ZOHBDR.

Članak 3.

Hrvatskom branitelju iz Domovinskog rata, koji je navršio životnu dob iz članka 26. ZOHBDR-a, a ne ispunjava uvjete mirovinskog staža za starosnu mirovinu prema ZOHBDR-u ni prema Zakonu o mirovinskom osiguranju te nije stekao uvjete za neku drugu mirovinu u sustavu obveznog mirovinskog osiguranja generacijske solidarnosti, pripada pravo na mirovinu u visini najniže mirovine, koja od 1. siječnja 2019. iznosi 2.558,25 kn mjesečno, ako ispunjava uvjet iz članka 49. stavka 4. ZOHBDR-a.

Članak 4.

Najniža mirovina iz članka 1. ove Odluke korisnicima iz članka 1. do 3. povećava se za 0,015% od utvrđene proračunske osnovice predviđene propisom kojim se uređuje izvršavanje državnog proračuna Republike Hrvatske odnosno za 0,4989 kn za svaki dan sudjelovanja u obrani suvereniteta Republike Hrvatske u borbenom sektoru, uz primjenu odgovarajućeg mirovinskog i polaznog faktora prema kojemu je mirovina određena, odnosno mirovinskog i polaznog faktora iz članka 50. i 51. ZOHBDR-a.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2019.

Klasa: 041-01/19-02/3

Urbroj: 341-99-01/01-19-7

Zagreb, 14. ožujka 2019.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 27/2019 (20.3.2019.), Odluka o osnovicama za utvrđivanje vrijednosnog boda prema osobnom činu, ustrojbenom mjestu odnosno zvanju hrvatskog branitelja iz Domovinskog rata za godinu 2018.

HRVATSKI ZAVOD ZA MIROVINSKO OSIGURANJE

567

Na temelju članka 34. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 14. ožujka 2019., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU ODNOSNO ZVANJU HRVATSKOG BRANITELJA IZ DOMOVINSKOG RATA ZA GODINU 2018.

Članak 1.

Za hrvatske ratne vojne invalide iz Domovinskog rata (u daljnjem tekstu: HRVI iz Domovinskog rata) utvrđuje se vrijednosni bod za određivanje invalidske mirovine iz članka 31. Zakona o hrvatskim braniteljima iz Domovinskog rata i članovima njihovih obitelji na temelju pripadajuće osnovice prema osobnom činu, ustrojbenom mjestu odnosno zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema osobnom činu, ustrojbenom mjestu odnosno zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 102.266,61 |
| Pozornik | 108.670.74 |
| Razvodnik (zastavnik HRM) | 116.335,40 |
| Skupnik | 103.389,69 |
| Zapovjednik desetine | 122.783,78 |
| Zapovjednik voda | 130.390,19 |
| Zapovjednik satnije | 156.473,82 |
| Zamjenik zapovjednika bojne | 171.690,12 |
| Zapovjednik bojne | 189.072,23 |
| Zamjenik zapovjednika brigade | 206.453,18 |
| Zapovjednik brigade | 206.453,18 |
| Desetnik | 118.282,13 |
| Vodnik | 126.779,79 |
| Stožerni vodnik | 127.648,91 |
| Narednik | 127.648,91 |
| Nadnarednik | 128.375,89 |
| Stožerni narednik | 132.557,12 |
| Časnički namjesnik | 147.856,16 |
| Zastavnik | 125.815,15 |
| Poručnik (poručnik korvete) | 130.390,19 |
| Natporučnik (poručnik fregate) | 141.257,49 |
| Satnik (poručnik bojnog broda) | 156.485,10 |
| Bojnik (kapetan korvete) | 171.690,12 |
| Pukovnik (kapetan fregate) | 189.072,23 |
| Brigadir (kapetan bojnog broda) | 206.453,18 |
| Stožerni brigadir (komodor) | 223.834,10 |
| Brigadni general (komodor) | 223.834,10 |
| Zapovjednik zbornog mjesta | 189.072,23 |
| Zapovjednik zbornog područja | 241.236,00 |
| General bojnik (kontraadmiral) | 241.236,00 |
| General pukovnik (viceadmiral) | 247.751,95 |
| General zbora (admiral) | 254.267,93 |
| Zapovjednik obrane grada | 189.072,23 |
| Stožerni general (stožerni admiral) | 260.783,88 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2019.

Klasa: 041-01/19-02/3

Urbroj: 341-99-01/01-19-8

Zagreb, 14. ožujka 2019.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 27/2019 (20.3.2019.), Odluka o faktoru osnovne mirovine od 1. siječnja 2019.

HRVATSKI ZAVOD ZA MIROVINSKO OSIGURANJE

568

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 14. ožujka 2019., donosi

ODLUKU

O FAKTORU OSNOVNE MIROVINE
 OD 1. SIJEČNJA 2019.

Članak 1.

Faktor osnovne mirovine od 1. siječnja 2019. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2019.

Klasa: 041-01/19-02/3

Urbroj: 341-99-01/01-19-9

Zagreb, 14. ožujka 2019.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 27/2019 (20.3.2019.), Rješenje o imenovanju zamjenice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

553

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13, 152/14 i 39/18) i članka 34. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14, 67/15, 28/18 i 82/18), Vlada Republike Hrvatske je na sjednici održanoj 15. ožujka 2019. godine donijela

RJEŠENJE

O IMENOVANJU ZAMJENICE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se ANKICA ČULO, dr. med., zamjenicom ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: UP/I 080-02/19-01/12
 Urbroj: 50301-15/28-19-02
 Zagreb, 15. ožujka 2019.

Predsjednik
 mr. sc. Andrej Plenković, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za međunarodni promet putnika i roba u cestovnom prometu, Goričan

POLICIJSKA UPRAVA MEĐIMURSKA

578

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU, GORIČAN

Članak 1.

Područje stalnoga međunarodnoga cestovnoga graničnog prijelaza Goričan nalazi se na državnoj cesti D-3. Dužina graničnog prijelaza iznosi 467 metara i proteže se od državne granice s Mađarskom južno 341 metar do mjesta obavljanja granične kontrole i od mjesta obavljanja granične kontrole u dubinu teritorija Republike Hrvatske 126 metara, odnosno do table graničnog prijelaza Goričan. Širina graničnog prijelaza iznosi 160 metara bez ulaznog parkirališta i proteže se od ruba žičane ograde na istočnoj strani prijelaza, paralelno uz nadstrešnicu do ruba garaže bivše granične policijske postaje na zapadnoj strani.

Članak 2.

Ukupna površina stalnog međunarodnog cestovnog graničnog prijelaza Goričan iznosi 94 469 m2.

Članak 3.

Područje stalnoga međunarodnoga cestovnoga graničnog prijelaza Goričan obuhvaća sljedeće katastarske čestice: 397, 440/4, 440/5, 440/14, 456/2, 456/3, 456/4, 611/2, 611/3, 611/4, 611/9, 611/10, 9768/2, 9768/3, 9768/4 k.o. Goričan.

Područje graničnog prijelaza obuhvaća zgradu na korištenju hrvatske i mađarske policije, samostojeći objekt na sjeveroistočnom rubu kat. čestice 440/14, zgrade i garažu bivše granične policijske postaje, 8 ulaznih i 8 izlaznih prometnih traka, 6 kontrolnih kućica, kolnu vagu, nadstrešnicu dužine 33 metra i širine 89 metara, te ograđeno ulazno parkiralište za pregled teretnih motornih vozila, 2 ugibališta za preglede autobusa ispred zgrade graničnog prijelaza i cestu s parkiralištima koja se proteže od graničnog prijelaza prema objektu u smjeru rijeke Mure.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog cestovnog graničnog prijelaza I. kategorije Goričan broj: 511-21-11-5904/2-07. od 14. studenog 2007. g.

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/1-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za međunarodni promet putnika i roba u cestovnom prometu, Mursko Središće

POLICIJSKA UPRAVA MEĐIMURSKA

579

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU, MURSKO SREDIŠĆE

Članak 1.

Područje stalnoga međunarodnoga cestovnoga graničnog prijelaza Mursko Središće nalazi se na državnoj cesti D-209, na Trgu bana Josipa Jelačića b.b. Dužina graničnog prijelaza iznosi 119 metara i proteže se 92 metra južno od državne granice s Republikom Slovenijom, do obavljanja granične kontrole i od mjesta obavljanja granične kontrole u dubinu teritorija Republike Hrvatske 27 metara, odnosno do table graničnog prijelaza Mursko Središće. Širina graničnog prijelaza iznosi 45 metara i proteže se od ruba žičane ograde na istočnoj strani prijelaza u smjeru zapada uključujući otok s kontrolnom kućicom.

Članak 2.

Ukupna površina stalnog međunarodnog cestovnog graničnog prijelaza Mursko Središće iznosi 1110 m2.

Članak 3.

Područje stalnoga međunarodnog cestovnog graničnog prijelaza Mursko Središće obuhvaća sljedeće katastarske čestice: 7090/1, 414/2 i 407/2 k.o. Mursko Središće.

Područje graničnog prijelaza obuhvaća prostor unutar kojeg se nalaze 2 ulazne i 2 izlazne prometne trake, 2 kontrolne kućice, 3 kontejnera na korištenju policije, zidani objekt na katastarskoj čestici 414/2, 3 parkirnih mjesta za osobna vozila, nadstrešnicu dužine 25 metara i širine 23 metra. Gledajući u dubinu Republike Hrvatske, od mjesta obavljanja granične kontrole do table graničnog prijelaza Mursko Središće, područje obuhvaća cestu dužine 27 metara.

Članak 4.

Na temelju Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine«, broj 4/2004) te Dogovora između Vlade Republike Hrvatske i Vlade Republike Slovenije o uvođenju zajedničkih službeničkih mjesta za obavljanje granične kontrole od 12. lipnja 2013. g., privremeno se od 1. srpnja 2013. godine, granična kontrola obavlja na državnom teritoriju Republike Slovenije, na udaljenosti 400 metara od granične crte.

Članak 5.

Stupanjem na snagu ovog Rješenja prestaje važiti Rješenje o određivanju područja stalnog međunarodnog cestovnog graničnog prijelaza I. kategorije Mursko Središće broj 511-21-11-5904/3-07 od 14. studenoga 2007. g.

Članak 6.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/2-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za međunarodni promet putnika i roba u cestovnom prometu, Trnovec

POLICIJSKA UPRAVA MEĐIMURSKA

580

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU, TRNOVEC

Članak 1.

Područje stalnoga međunarodnoga cestovnoga graničnog prijelaza Trnovec nalazi se na državnoj cesti broj D-208. Dužina graničnog prijelaza iznosi 245 metara i proteže se od državne granice s Republikom Slovenijom istočno 135 metara do mjesta obavljanja granične kontrole i od mjesta obavljanja granične kontrole u dubinu teritorija Republike Hrvatske 110 metara, odnosno do table graničnog prijelaza Trnovec. Širina graničnog prijelaza iznosi 100 metara i proteže se od ruba žičane ograde na sjevernoj strani prijelaza, paralelno uz nadstrešnicu do žičane ograde na južnoj strani.

Članak 2.

Ukupna površina stalnog međunarodnog cestovnog graničnog prijelaza Trnovec iznosi 19 878 m2.

Članak 3.

Područje stalnog međunarodnog cestovnog graničnog prijelaza Trnovec obuhvaća sljedeće katastarske čestice: 708, 705/2, 700/2, 699/2, 696/2, 695/2, 693/2, 1520 i 1905/2 k.o. Trnovec.

Područje graničnog prijelaza obuhvaća ograđeni prostor unutar kojeg se nalaze 3 prometne trake za promet teretnih vozila, 3 prometne trake za promet osobnih vozila, 3 kontrolne kućice, kolnu vagu, ukupno 21 kontejner, sanitarni čvor, 10 parkirnih mjesta za teretna vozila, 16 parkirnih mjesta za osobna vozila, nadstrešnicu dužine 32 metra i širine 25 metara.

Članak 4.

Na temelju Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine«, broj 4/2004) te Dogovora između Vlade Republike Hrvatske i Vlade Republike Slovenije o uvođenju zajedničkih službeničkih mjesta za obavljanje granične kontrole od 12. lipnja 2013. g., privremeno se od 1. srpnja 2013. godine, granična kontrola obavlja na državnom teritoriju Republike Slovenije, na udaljenosti 150 metara od granične crte.

Članak 5.

Stupanjem na snagu ovog Rješenja prestaje važiti Rješenje o određivanju područja stalnog međunarodnog cestovnog graničnog prijelaza I. kategorije Trnovec broj 511-21-11-5904/4-07 od 14. studenog 2007. g.

Članak 6.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/3-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za međunarodni promet putnika u cestovnom prometu, Bukovje

POLICIJSKA UPRAVA MEĐIMURSKA

581

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU, BUKOVJE

Članak 1.

Područje stalnoga međunarodnog cestovnoga graničnog prijelaza Bukovje nalazi se na županijskoj cesti broj Ž-2003. Dužina graničnog prijelaza iznosi 145 metara i proteže se od državne granice s Republikom Slovenijom istočno 65 metara do mjesta obavljanja granične kontrole i od mjesta obavljanja granične kontrole u dubinu teritorija Republike Hrvatske 80 metara. Širina graničnog prijelaza iznosi 33 metra i obuhvaća prostor gledano prema unutrašnjosti Republike Hrvatske od ruba ceste u desnu, južnu stranu u širini 25 metara, cestu u širini 7 metara i cestovnu bankinu s lijeve, sjeverne strane ceste u širini 1 metar.

Članak 2.

Ukupna površina stalnog međunarodnog cestovnog graničnog prijelaza, Bukovje iznosi 6363 m2.

Članak 3.

Područje stalnog međudržavnog cestovnog graničnog prijelaza, Bukovje obuhvaća sljedeće katastarske čestice: 108/1, 108/2 i 108/3 k.o. Štrigova.

Područje graničnog prijelaza obuhvaća 1 ulaznu i 1 izlaznu prometnu traku, 2 kontejnera, nadstrešnicu dužine 9 i širine 10 metara, te prostor za parkiranje i zaustavljanje s lijeve strane, prije i poslije kontejnera, gledano u pravcu granične crte.

Članak 4.

Na temelju Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine«, broj 4/2004) te Dogovora između Vlade Republike Hrvatske i Vlade Republike Slovenije o uvođenju zajedničkih službeničkih mjesta za obavljanje granične kontrole od 12. lipnja 2013. g., privremeno se od 1. srpnja 2013. godine, granična kontrola obavlja na državnom teritoriju Republike Slovenije, na udaljenosti 86 metara od granične crte.

Članak 5.

Stupanjem na snagu ovog Rješenja prestaje važiti Rješenje o određivanju područja stalnog međudržavnog cestovnog graničnog prijelaza II. kategorije Bukovje broj 511-21-11-5904/5-07 od 14. studenog 2007. g.

Članak 6.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/4-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za pogranični promet, Banfi

POLICIJSKA UPRAVA MEĐIMURSKA

582

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA POGRANIČNI PROMET, BANFI

Članak 1.

Područje stalnog cestovnog graničnog prijelaza za pogranični promet Banfi nalazi se na državnoj cesti broj D-227. Dužina graničnog prijelaza iznosi 200 metara i proteže se od državne granice s Republikom Slovenijom južno 166 metara do mjesta obavljanja granične kontrole i od mjesta obavljanja granične kontrole u dubinu teritorija Republike Hrvatske 34 metra. Širina graničnog prijelaza iznosi 40 metara i obuhvaća prostor gledajući prema unutrašnjosti Republike Hrvatske, odnosno cestovnu bankinu s lijeve, zapadne strane ceste u širini 1 metar, cestu širine 7 metara i područje s desne, zapadne strane ceste u širini 32 metra.

Članak 2.

Ukupna površina stalnog cestovnog graničnog prijelaza za pogranični promet Banfi iznosi 3301 m2.

Članak 3.

Područje stalnog cestovnog graničnog prijelaza za pogranični promet Banfi obuhvaća sljedeće katastarske čestice: 2328/1, 2328/4, 2328/5 i 2328/6 k.o. Štrigova.

Područje graničnog prijelaza obuhvaća 1 ulaznu i 1 izlaznu prometnu traku, 2 kontejnera te prostor za parkiranje i zaustavljanje s lijeve strane, prije i poslije kontejnera, gledano u pravcu granične crte.

Članak 4.

Na temelju Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine«, broj 4/2004) te Dogovora između Vlade Republike Hrvatske i Vlade Republike Slovenije o uvođenju zajedničkih službeničkih mjesta za obavljanje granične kontrole od 12. lipnja 2013. g., privremeno se od 1. srpnja 2013. godine, granična kontrola obavlja na državnom teritoriju Republike Slovenije, na udaljenosti 200 metara od granične crte.

Članak 5.

Stupanjem na snagu ovog Rješenja prestaje važiti Rješenje o određivanju područja stalnoga cestovnog graničnog prijelaza za pogranični promet Banfi broj 511-21-11-5904/6-07 od 14. studenoga 2007. g.

Članak 6.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/5-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za međunarodni promet putnika i roba u željezničkom prometu, Čakovec

POLICIJSKA UPRAVA MEĐIMURSKA

583

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU, ČAKOVEC

Članak 1.

Područje stalnog međunarodnog željezničkog graničnog prijelaza Čakovec smješteno je na željezničkom kolodvoru Čakovec.

Članak 2.

Ukupna površina stalnog međunarodnog željezničkog graničnog prijelaza Čakovec iznosi 6413 m2.

Članak 3.

Područje stalnog međunarodnog željezničkog graničnog prijelaza Čakovec nalazi se na katastarskim česticama 5438/1 i 5445 k.o. Čakovec.

Područje graničnog prijelaza obuhvaća putničke kolosijeke broj 1 dužine 263 metara i broj 2 dužine 263 metra s nadvišenim peronima uz kolosijek, teretne kolosijeke broj 4 dužine 500 metara, broj 5 dužine 545 metara, broj 6 dužine 598 metara, broj 7 dužine 478 metara, broj 12a dužine 205 metara, broj 26 dužine 430 metara, te prostorije zgrade Hrvatskih željeznica.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog međunarodnog željezničkog graničnog prijelaza I. kategorije Čakovec broj 511-21-11-5904/7-07 od 14. studenog 2007. g.

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/6-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za pogranični promet, Sveti Martin na Muri

POLICIJSKA UPRAVA MEĐIMURSKA

584

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA POGRANIČNI PROMET, SVETI MARTIN NA MURI

Članak 1.

Područje stalnog cestovnog graničnog prijelaza za pogranični promet Sv. Martin na Muri nalazi se na županijskoj cesti Ž-2245, na lijevoj obali rijeke Mure udaljen od naselja Sv. Martin na Muri 1500 m. Područje graničnog prijelaza ima trapezni oblik, izduženo je u smjeru sjeverozapad-jugoistok čija je jugozapadna strana dužine 56 m i poklapa se s protezanjem granične crte, sjeverna strana dužine 25 m, sjeveroistočna strana dužine 53 m i južna 35 m.

Članak 2.

Ukupna površina stalnog cestovnog graničnog prijelaza za pogranični promet Sv. Martin na Muri iznosi 1560 m2.

Članak 3.

Područje stalnog cestovnog graničnog prijelaza za pogranični promet Sv. Martin na Muri obuhvaća sljedeće katastarske čestice: 4183/2, 4602/7 i 6011/2 k.o. Sv. Martin na Muri.

Područje graničnog prijelaza obuhvaća prostor na kojem se nalaze dva prometna traka, 2 kontejnera sa po dva parkirna mjesta sa svake strane objekta, nadstrešnica, kao i zaustavne prostore za motorna vozila u pravcu državne granice.

Članak 4

Stupanjem na snagu ovog Rješenja prestaje važiti Rješenje o određivanju područja stalnog cestovnog graničnog prijelaza za pogranični promet Sv. Martin na Muri broj 511-21-11-5904/8-07 od 14. studenoga 2007. g.

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/7-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Rješenje o određivanju područja stalnoga graničnog prijelaza za pogranični promet, Preseka

POLICIJSKA UPRAVA MEĐIMURSKA

585

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), člankom 7. Pravilnika o uvjetima i načinu određivanja područja graničnih prijelaza (»Narodne novine«, broj 150/04), a u svezi s člankom 19. Uredbe o graničnim prijelazima Republike Hrvatske (»Narodne novine«, broj 79/13), Policijska uprava međimurska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA POGRANIČNI PROMET, PRESEKA

Članak 1.

Područje stalnog cestovnog graničnog prijelaza za pogranični promet Preseka nalazi se na lokalnoj cesti broj L-20059. Dužina graničnog prijelaza iznosi 81 metar i proteže se od državne granice s Republikom Slovenijom južno 25 metara do mjesta obavljanja granične kontrole i od mjesta obavljanja granične kontrole u dubinu teritorija Republike Hrvatske 56 metara.

Članak 2.

Ukupna površina stalnog cestovnog graničnog prijelaza za pogranični promet Preseka iznosi 1860 m2.

Članak 3.

Područje stalnog cestovnog graničnog prijelaza za pogranični promet Preseka obuhvaća sljedeće katastarske čestice: 132/2 i 274 k.o. Preseka.

Područje graničnog prijelaza obuhvaća 1 ulaznu i 1 izlaznu prometnu traku, 1 kontejner sa po 2 parkirna mjesta sa lijeve i desne strane.

Članak 4.

Na temelju članka 2. stavka 4. Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine«, broj 2/04) i sukladno Dogovoru između Vlade Republike Hrvatske i Vlade Republike Slovenije o uvođenju zajedničkih službeničkih mjesta za obavljanje granične kontrole, hrvatska granična kontrola od 1. srpnja 2013. godine obavlja se na slovenskom državnom području na zajedničkom službenom mjestu za obavljanje granične kontrole, graničnom prijelazu Preseka – Središće od Dravi 1 koji je od granične crte udaljen 37 metara.

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-21-11-360/8-19

Čakovec, 18. siječnja 2019.

Načelnik
 Ivan Sokač, v. r.
### NN 28/2019 (22.3.2019.), Pravilnik o odgovarajućem smještaju

MINISTARSTVO RADA I MIROVINSKOGA SUSTAVA

587

Na temelju članka 17. stavka 5. Zakona o tržištu rada (»Narodne novine«, broj 118/18) ministar rada i mirovinskoga sustava donosi

PRAVILNIK

O ODGOVARAJUĆEM SMJEŠTAJU

Članak 1.

(1) Ovim Pravilnikom utvrđuje se što se smatra odgovarajućim smještajem u organizaciji poslodavca kada je nezaposlenoj osobi ponuđeno zaposlenje izvan mjesta prebivališta ili boravišta.

(2) Pravilnik iz stavka 1. ovoga članka donosi se u svrhu primjene odredbe članka 17. stavka 2. točke 3. i članka 58. stavka 2. točke 3. Zakona o tržištu rada (»Narodne novine«, broj 118/18).

(3) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.

Potrebu za osiguravanjem odgovarajućeg smještaja u odnosu na mjesto obavljanja rada i na uvjete ponuđenog zaposlenja utvrđuje Hrvatski zavod za zapošljavanje (u daljnjem tekstu: Zavod) temeljem prijave potrebe za radnikom koju dostavi poslodavac.

Članak 3.

(1) Ako se nezaposlenoj osobi nudi zaposlenje iz članka 1. ovoga Pravilnika, odgovarajućim smještajem se smatra prostor:

1) u objektu koji raspolaže odvojenim sanitarnim čvorom

2) u kojem je osigurana opskrba tekućom vodom, grijanjem i električnom energijom i

3) koji ispunjava ostale zdravstvene i higijenske uvjete za stanovanje.

(2) Odgovarajućim smještajem na radilištu smatra se smještaj osiguran prema propisima o zaštiti na radu.

Članak 4.

(1) Poslodavac je dužan dostaviti podatke i fotografije o osiguranom smještaju iz članka 3. ovoga Pravilnika na zahtjev regionalne odnosno područne ustrojstvene jedinice Zavoda koja nezaposlenoj osobi nudi zaposlenje kod toga poslodavca.

(2) Podatke i fotografije iz stavka 1. ovoga članka poslodavac je dužan dostaviti Zavodu u roku od pet dana od dana primitka zahtjeva.

Članak 5.

Na dan stupanja na snagu ovoga Pravilnika prestaje važiti Pravilnik o odgovarajućem smještaju (»Narodne novine«, broj 52/17).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/46

Urbroj: 524-04-01-01/2-19-1

Zagreb, 7. ožujka 2019.

Ministar
 mr. sc. Marko Pavić, v. r.
### NN 28/2019 (22.3.2019.), Pravilnik o stavljanju izvan snage Pravilnika o usklađivanju tehničkih propisa i upravnih postupaka u području civilnog zrakoplovstva

MINISTARSTVO MORA, PROMETA I INFRASTRUKTURE

595

Na temelju članka 149. stavka 2. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O STAVLJANJU IZVAN SNAGE PRAVILNIKA O USKLAĐIVANJU TEHNIČKIH PROPISA I UPRAVNIH POSTUPAKA U PODRUČJU CIVILNOG ZRAKOPLOVSTVA

Članak 1.

Ovim Pravilnikom stavlja se izvan snage Pravilnik o usklađivanju tehničkih propisa i upravnih postupaka u području civilnog zrakoplovstva (»Narodne novine«, broj 79/13).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-03/27

Urbroj: 530-07-1-1-19-2

Zagreb, 12. ožujka 2019.

Ministar
 mora, prometa i infrastrukture
 Oleg Butković, v. r.
### NN 28/2019 (22.3.2019.), Pravilnik o izmjenama Pravilnika o provedbi Uredbe (EU) br. 376/2014 Europskog parlamenta i Vijeća o izvješćivanju, analizi i naknadnom postupanju u vezi s događajima u civilnom zrakoplovstvu

MINISTARSTVO MORA, PROMETA I INFRASTRUKTURE

594

Na temelju članka 142. točka 7. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O IZMJENAMA PRAVILNIKA O PROVEDBI UREDBE (EU) BR. 376/2014 EUROPSKOG PARLAMENTA I VIJEĆA O IZVJEŠĆIVANJU, ANALIZI I NAKNADNOM POSTUPANJU U VEZI S DOGAĐAJIMA U CIVILNOM ZRAKOPLOVSTVU

Članak 1.

U Pravilniku o provedbi Uredbe (EU) br. 376/2014 Europskog parlamenta i Vijeća o izvješćivanju, analizi i naknadnom postupanju u vezi s događajima u civilnom zrakoplovstvu (»Narodne novine«, broj 107/15 i 92/16), u članku 1. stavak 2. mijenja se i glasi:

»(2) U skladu s člankom 3. stavkom 2. Uredbe (EU) 376/2014, ona se primjenjuje i na događaje i druge informacije povezane sa sigurnošću koji uključuju zrakoplove iz Priloga I Uredbe (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (SL L 212, 22. 8. 2018.).«

Članak 2.

Članak 3. mijenja se i glasi:

»Obvezno i dobrovoljno izvješćivanje

(1) O događajima iz članaka 4. i 5. Uredbe (EU) 376/2014 izvješćuje se:

(a) putem sustava izvješćivanja koji je uspostavila organizacija, a koji je u skladu sa uvjetima propisanima u članku 7. Uredbe (EU) 376/2014 ili

(b) putem EU portala za izvješćivanje (EU Aviation Safety Reporting – http://www.aviationreporting.eu/AviationReporting/) ili

(c) u iznimnim situacijama, kada niti jedan od prethodnih načina izvješćivanja nije moguće ostvariti, pisanim putem na propisanom obrascu na adresu Agencije za istraživanje i Hrvatske agencije za civilno zrakoplovstvo.

(2) Obrasci za izvješćivanje na način propisan u stavku 1. točki (c) ovoga članka nalaze se u dodacima 1., 2., 3., 4. i 5. ovoga Pravilnika.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-01/129

Urbroj: 530-07-1-1-19-5

Zagreb, 8. ožujka 2019.

Ministar
 mora, prometa i infrastrukture
 Oleg Butković, v. r.
### NN 28/2019 (22.3.2019.), Odluka o osnivanju Radne skupine Predsjednice Republike Hrvatske za izradu smjernica za daljnju fiskalnu decentralizaciju i regionalni razvoj Republike Hrvatske

PREDSJEDNICA REPUBLIKE HRVATSKE

570

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), donosim

ODLUKU

O OSNIVANJU RADNE SKUPINE PREDSJEDNICE REPUBLIKE HRVATSKE ZA IZRADU SMJERNICA ZA DALJNJU FISKALNU DECENTRALIZACIJU I REGIONALNI RAZVOJ REPUBLIKE HRVATSKE

I.

Ovom Odlukom osniva se Radna skupina Predsjednice Republike Hrvatske za izradu smjernica za daljnju fiskalnu decentralizaciju i regionalni razvoj Republike Hrvatske (u daljnjem tekstu: Radna skupina).

II.

Imenuje se Radna skupina u sljedećem sastavu:

1. Marko Primorac, predsjednik Radne skupine,

2. Anto Bajo, član Radne skupine,

3. Martin Baričević, član Radne skupine,

4. Kristina Bilić, članica Radne skupine,

5. Paško Burnać, član Radne skupine,

6. Saša Drezgić, član Radne skupine,

7. Nataša Drvenkar, članica Radne skupine,

8. Domagoj Karačić, član Radne skupine,

9. Sandra Krtalić, članica Radne skupine,

10. Nikša Nikolić, član Radne skupine,

11. Ana Odak, članica Radne skupine,

12. Goran Pauk, član Radne skupine,

13. Josipa Rimac, članica Radne skupine,

14. Zvonimir Savić, član Radne skupine,

15. Meri Šuman-Tolić, članica Radne skupine,

16. Željko Turk, član Radne skupine i

17. Stipe Župan, član Radne skupine.

III.

Radna skupina vodi stručne rasprave o pojedinim pitanjima iz područja fiskalne decentralizacije i regionalnoga razvoja Republike Hrvatske, u svrhu pripreme odgovarajućih stručnih podloga i analiza te izrade smjernica za daljnju fiskalnu decentralizaciju i regionalni razvoj Republike Hrvatske.

U rad Radne skupine mogu biti uključeni i drugi pojedinca, predstavnici gospodarskih subjekata, zainteresirane znanstvene i stručne javnosti te organizacija civilnog društva.

IV.

Stručne i administrativne poslove za potrebe Radne skupine obavlja Kabinet za gospodarstvo Ureda predsjednice Republike Hrvatske, sukladno uputama savjetnika Predsjednice Republike Hrvatske za gospodarstvo.

V.

Ova Odluka stupa na snagu danom donošenja.

Klasa: 020-03/19-03/02
 Urbroj: 71-06-01/1-19-1
 Zagreb, 8. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 28/2019 (22.3.2019.), Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

VLADA REPUBLIKE HRVATSKE

575

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 21. ožujka 2019. godine donijela

ODLUKU

O DONOŠENJU DUGOROČNE STRATEGIJE ZA POTICANJE ULAGANJA U OBNOVU NACIONALNOG FONDA ZGRADA REPUBLIKE HRVATSKE

I.

Donosi se Dugoročna strategija za poticanje ulaganja u obnovu nacionalnog fonda zgrada Republike Hrvatske (u daljnjem tekstu: Dugoročna strategija), u tekstu koji je dostavilo Ministarstvo graditeljstva i prostornoga uređenja aktom, klase: 361-01/17-02/1, urbroja: 531-04-2-19-37, od 1. ožujka 2019. godine.

II.

Zadužuje se Ministarstvo graditeljstva i prostornoga uređenja da o donošenju ove Odluke izvijesti nadležna tijela uključena u provedbu Dugoročne strategije.

III.

Zadužuje se Ministarstvo graditeljstva i prostornoga uređenja da Dugoročnu strategiju objavi na svojim internetskim stranicama.

IV.

Danom stupanja na snagu ove Odluke prestaje važiti Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske (»Narodne novine«, broj 74/14).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/89

Urbroj: 50301-27/25-19-2

Zagreb, 21. ožujka 2019.

Predsjednik
 mr. sc. Andrej Plenković, v. r.